IZVJEŠĆE S KONSTITUIRAJUĆE SJEDNICE GRADSKOG VIJEĆA GRADA OTOKA

Konstituirajuća je sjednica Gradskog vijeća Grada Otoka održana 8. lipnja 2017. Sjednicu je otvorio Tomislav Čorić, predstavnik Ureda državne uprave Vukovarsko-srijemske županije, a nakon utvrđivanja kvoruma sjednici je predsjedavao Milenko Drljepan, koji je potom izabran za predsjednika Gradskog vijeća. Vijećnici su prisegnuli da će prava i obveze vijećnika Gradskog vijeća obavljati savjesno i odgovorno radi gospodarskog i socijalnog probitka grada Otoka i Republike Hrvatske, te da će se u obnašanju dužnosti pridržavati Ustava, zakona i Statuta Grada. Novo Gradsko vijeće čini devet vijećnika iz koalicije HDZ, HSS i HSP AS: Milenko Drljepan, Filip Filipović, Ivan Sluganović, Marko Novoselac, Josip Mareljić, Ivan Žagar, Marija Čepo, Tomo Babić i Mile Matanović. Tri su vijećnika izabrana sa kandidacijske liste Grupe birača, nositelj liste: Mario Elez, dva su vijećnika izabrana sa kandidacijske liste Grupe birača, nositelj liste: Marijan Drnasin, a jedna vijećnica je izabrana sa kandidacijske liste SDP, HSU i HNS. Za predsjednika je Gradskog vijeća izabran Milenko Drljepan, a za potpredsjednika Filip Filipović. U Mandatno povjerenstvo izabrani su Ivan Žagar, Marija Čepo i Natalija Šutalo. U Komisiju za izbor i imenovanje izabrani su Marko Novoselac, Filip Filipović, Ivan Sluganović i Mario Elez.